A Vajdaság autonóm tartományi általános és középfokú oktatás és nevelés, valamint a diákjólét területét érintő programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 10. szakasza, valamint A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám - más határozat, 37/2016., 29/2017., 24/2019., 66/2020. és 38/2021. szám) 15. szakasza, 16. szakaszának 2. bekezdése, valamint 24. szakaszának 2. bekezdése alapján, a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**SZABÁLYZATOT**hoz

**A TARTOMÁNYI, OKTATÁSI, JOGALKOTÁSI, KÖZIGAZGATÁSI ÉS
NEMZETI KISEBBSÉGI – NEMZETI KÖZÖSSÉGI TITKÁRSÁG
KÖLTSÉGVETÉSI ESZKÖZEINEK A VAJDASÁG AUTONÓM TARTOMÁNYI DIÁKJÓLÉT SZÍNVONALÁNAK EMELÉSÉT CÉLZÓ PROGRAMTEVÉKENYSÉGEK ÉS PROJEKTEK FINANSZÍROZÁSÁRA ÉS TÁRSFINANSZÍROZÁSÁRA VALÓ ODAÍTÉLÉSÉRŐL**

**1. szakasz**

 A jelen Szabályzat szabályozza Vajdaság Autonóm Tartományban (a továbbiakban: Vajdaság AT) a diákjólét színvonalának emelését célzó programtevékenységek és projektek finanszírozására és társfinanszírozására szánt költségvetési eszközök (a továbbiakban: eszközök) odaítélésének módját, feltételeit, elsőbbségeit és mércéit, a Vajdaság Autonóm Tartomány költségvetéséről szóló rendeletben a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) külön rovatrendje alatt jóváhagyott appropriációkkal összhangban.

**2. szakasz**

 Az eszközök odaítélésére a Szerb Köztársaság, illetve Vajdaság AT által alapított, Vajdaság AT területén működő diákjóléti intézmények – középiskolai diákotthonok, diákotthonnal működő iskolák, diákotthonnal működő speciális iskolák, diákközpontok, diáküdülők és diák művelődési központok jogosultak (a továbbiakban: kérelmezők).

**3. szakasz**

 A jelen szabályzat 1. szakaszában foglalt diákjóléti színvonal emelését célzó programtevékenységek és projektek finanszírozása és társfinanszírozása a Titkárság évente legalább egyszer meghirdetett pályázata útján történik (a továbbiakban: pályázat), a Titkárság pénzügyi tervével összhangban.

 A pályázat adatokat tartalmaz a dokumentum elnevezéséről, amely alapján a pályázatot közzé teszik, a pályázat alapján odaítélésre előirányozott eszközök mértékéről, arról, hogy kik pályázhatnak és milyen rendeltetésre, a mércékről, amelyek szerint a pályázati kérelmeket értékelik, az odaítélendő eszközök mértékéről és rendeltetéséről, a pályázati kérelmek benyújtásának módjáról és határidejéről, valamint a pályázat lebonyolításához jelentős egyéb adatokról.

**4. szakasz**

 A pályázatot közzé kell tenni a Titkárság hivatalos honlapján, Vajdaság Autonóm Tartomány Hivatalos Lapjában, valamint a Vajdaság Autonóm Tartomány teljes területét lefedő hírlapban.

 A pályázat a Vajdaság AT szervei munkájában hivatalos használatban lévő nemzeti kisebbségek - nemzeti közösségek nyelvén is közzé tehető.

**5. szakasz**

A pályázati kérelmet egységes űrlapon kell benyújtani, amelyet a Tartományi Titkárság honlapján kell közzé tenni, a pályázat közzétételétől számított 15 napnál nem rövidebb határidőn belül.

**6. szakasz**

 A pályázati kérelemhez mellékelni kell az adószámról szóló igazolás fénymásolatát.

 A Titkárság fenntartja jogát, hogy a pályázótól, szükség szerint, kiegészítő dokumentációt és tájékoztatást kérjen.

 A hiányos és késve érkező kérelmeket nem vitatjuk meg.

**7. szakasz**

 Az oktatási teendők illetékes tartományi titkára (a továbbiakban: Tartományi titkár a diákjólét színvonalának emelését célzó programtevékenységekre és projektekre szánt eszközök odaítélésére meghirdetett pályázat lebonyolítására bizottságot alakít (a továbbiakban: Bizottság).

A Bizottság tagjai kötelesek nyilatkozatot aláírni arról, hogy a Bizottság munkájából és döntéséből, illetve a pályázat lebonyolításából semmilyen magán érdekük nem származik (Összeférhetetlenségi nyilatkozat).

Összeférhetetlenségről van szó, ha a Bizottság tagja vagy családtagjai (házastársa vagy élettársa, gyermeke vagy szülője) a pályázaton részt vevő kérelmező testület vagy bármely más, a pályázattal kapcsolatban álló jogi személy foglalkoztatottjai vagy tagjai a kérelmezőnek, vagy a kérelmezőkkel kapcsolatban a közérdekkel ellentétes anyagi vagy immateriális érdeke van, éspedig családi kötődés, gazdasági érdek vagy egyéb közös érdek esetén.

A Bizottság tagja a pályázattal kapcsolatos első intézkedés foganatosítása előtt aláírja a nyilatkozatot.

Összeférhetetlenség megállapítása esetén a Bizottság tagja haladéktalanul értesíti a Bizottság többi tagját, és kivonja magát a Bizottság további munkája alól. Az összeférhetetlenség megoldásáról a Titkárság minden esetben külön dönt, majd az összeférhetetlenség megállapításakor új, helyettes tagot jelöl ki a Bizottságba.

 A Bizottság megvizsgálja a pályázatra benyújtott kérelmeket.

 A Bizottság megállapítja a pályázatban előirányozott feltételek teljesítését.

 A Bizottság, a pályázatra benyújtott kérelmek megvitatását követően összeállítja az eszközök odaítélésére vonatkozó megindokolt javaslatát és azt átnyújtja a tartományi titkár részére.

**8. szakasz**

 A tartományi titkár megvitatja a Bizottság javaslatát és határozatban dönt a kérelmezők részére történő eszközök odaítéléséről.

 A jelen szakasz 1. bekezdésében említett határozat végleges.

 A jelen szakasz 1. bekezdésében foglalt, az odaítélt eszközökre vonatkozó táblázatos szemléltetőt is tartalmazó határozatot közzé kell tenni a Titkárság honlapján.

 A pályázat eredményéről a Titkárság szükség szerint írásban is tájékoztatja a kérelmezőket.

**9. szakasz**

 A pályázati kérelmek megvitatása során a Bizottság azoknak a diákjólét színvonalának emelését célzó programtevékenységeknek és projekteknek ad elsőbbséget, amelyek az alábbiakban felsoroltakra vonatkoznak:

* a Vajdaság autonóm tartományi diákotthonok találkozójának megszervezésére,
* oktatási és nevelési, művelődési, művészeti és sport programok és projektek megvalósítására,
* különféle rendezvények megvalósítására,
* a HACCP és ISO szabványok bevezetésére és fenntartására a diákjóléti intézményekben, valamint
* a diákjólét színvonalának emelését célzó egyéb programtevékenységek és projektek megvalósítására.

**10. szakasz**

Az odaítélendő eszközök mértékének meghatározásakor a következő mércéket kell alkalmazni:

* a programtevékenység, illetve a projekt jelentősége a Vajdaság autonóm tartományi diákjólét fejlesztése tekintetében,
* a programtevékenységgel, illetve projekttel felölelt résztvevők száma,
* a diákjóléti intézmény székhelye szerinti helyi önkormányzat fejlettségi szintje,
* a programtevékenység, illetve a projekt tekintetében más finanszírozási források megléte,
* a Vajdaság AT költségvetéséből az előző években odaítélt eszközök sikeres teljesítése a költségvetési eszközök rendeltetésszerű és törvényes felhasználásáról szóló jelentéssel és bizonyítékokkal alátámasztva,
* a programtevékenység és a projekt főként a folyó költségvetési évben valósítható meg.

**11. szakasz**

 A Titkárság, a költségvetési rendszert szabályozó törvény értelmében, az eszközök odaítélési kötelezettségét szerződés alapján vállalja.

**12. szakasz**

A programok, illetve projektek megvalósításának figyelemmel kísérése céljából a Titkárság monitoring látogatásokat tehet.

A hat hónapnál hosszabb ideig tartó programok, illetve projektek esetében, amelyekre a jóváhagyott eszközök értéke meghaladja az 500.000,00 dinár összeget, valamint az egy évnél hosszabb ideig tartó programok és projektek esetében a Titkárság a program vagy projekt időtartama alatt legalább egy alkalommal, illetve évente legalább egy alkalommal monitoring látogatást tesz.

A Titkárság a monitoring látogatásról jelentést készít, a látogatástól számított 10 napos határidőn belül.

**13. szakasz**

 A felhasználó az odaítélt eszközöket rendeltetésszerűen és törvényesen köteles használni, a fel nem használt eszközöket pedig köteles a Vajdaság AT költségvetésébe visszajuttatni.

 A felhasználó köteles az eszközök felhasználásáról legkésőbb az eszközök odaítélési rendeltetése megvalósítására meghatározott határidőtől számított 15 (tizenöt) napos határidőn belül, a felelős személy által hitelesített kísérő dokumentációval együtt jelentést benyújtani.

 A felhasználó köteles az odaítélt eszközöket a Vajdaság AT költségvetésébe visszajuttatni, ha megállapítják, hogy az eszközöket nem az odaítélés rendeltetésének megvalósítására használták fel.

 Ha a felhasználó a jelen szakasz 2. bekezdésében foglalt jelentést nem nyújtja be, az új programokkal, illetve pályázatokkal szétosztandó eszközökre való pályázási jogát elveszíti.

 Ha gyanú merül fel, hogy egyes esetekben az odaítélt eszközöket nem rendeltetésszerűen használták fel, a Titkárság eljárást indít az illetékes költségvetési felügyelőség előtt az eszközök rendeltetésszerű és törvényes felhasználásának ellenőrzése céljából.

**14. szakasz**

 A jelen szabályzat a Vajdaság Autonóm Tartomány Hivatalos Lapjában való közzétételének napjával lép hatályba és a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság hivatalos honlapján is közzétételre kerül.

 Jelen Szabályzat hatályba lépésének napjával a Tartományi Oktatási, Jogalkotási, Közigazgatási, Nemzeti Kisebbségi ‒ Nemzeti Közösségi Titkárság költségvetési eszközeinek a Vajdaság autonóm tartományi diákjólét színvonalának emelését célzó programtevékenységek és projektek finanszírozására és társfinanszírozására való odaítéléséről szóló szabályzat (VAT Hivatalos Lapja, 6/2017. szám) hatályát veszti.

TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG

Szám: 128-451-113/2023-01

Újvidék, 2023. február 13.

 Szakállas Zsolt ,

 tartományi titkár